b'\n_START_ARTICLE_\nGarnisonen i S\xc3\xb8r-Varanger\n_START_SECTION_\nTjenesten ved GSV\n_START_PARAGRAPH_\nTjenesten ved Garnisonen i S\xc3\xb8r-Varanger er delt i to faser p\xc3\xa5 et halvt \xc3\xa5r hver: Oppl\xc3\xa6ringsfasen og tjenestefasen. Samtlige vernepliktige gjennomg\xc3\xa5r elleve uker med rekruttskole i UtdKp. Etter rekruttskolen overf\xc3\xb8res en del av soldatene til GAKP, der de gjennomf\xc3\xb8rer resten av tjenestetiden, eller utdannes til operasjonssoldater som sendes ut til grensekompaniene for \xc3\xa5 koordinere og assistere oppdragsl\xc3\xb8sningen. De resterende soldatene blir v\xc3\xa6rende i UtdKp og utdannes til grensejegere. Etter et halvt \xc3\xa5rs utdanning, sendes grensejegerne ut til grensen for \xc3\xa5 gjennomf\xc3\xb8re et halvt \xc3\xa5rs tjeneste ved en av de to grensestasjonene. Her skal de overv\xc3\xa5ke og kontrollere den 197,7 km lange grensen mot Russland._NEWLINE_Unikt for GSV tilbys de vernepliktige \xc3\xa5 gjennomf\xc3\xb8re en 18-m\xc3\xa5neders f\xc3\xb8rstegangstjeneste. Dette for \xc3\xa5 l\xc3\xb8fte kompetanseniv\xc3\xa5et i GSV, da avdelingens operative natur krever stor ressursbruk p\xc3\xa5 den hektiske, oppdragsspesifikke udanningen. Tilbudet om 18-m\xc3\xa5neders tjeneste er fullt frivillig, med "unntak" av stillinger som lastebilsj\xc3\xa5f\xc3\xb8r og hundef\xc3\xb8rer, der utdanningen til stillingene krever lengre tjenesteperiode.\n_START_SECTION_\nGrensekompaniene\n_START_PARAGRAPH_\nGrensekompaniene opererer i sine respektive teiger, med sine observasjonsposter. Begge kompaniene arbeider ut ifra den nye modellen med en hovedstasjon. Tidligere var omr\xc3\xa5det delt p\xc3\xa5 flere stasjoner. _NEWLINE_Jarfjordkompaniet har ansvar for den nordligste delen av den norsk-russiske grensen, fra Elvenes til Grense-Jakobselv. _NEWLINE_Pasvikkompaniet dekker omr\xc3\xa5det i Pasvikdalen, fra Bj\xc3\xb8rnevatnet til Treriksr\xc3\xb8ysa_NEWLINE_Jarfjord- og Pasvikkompaniet er de kompaniene som i hovedsak blir forbundet med grensevakten GSV, da det er disse mannskapene som patruljerer grenselinja og omg\xc3\xa5s sivile og turister. _NEWLINE_Grensekompaniene l\xc3\xb8ser GSV sitt oppdrag p\xc3\xa5 vegne av politiet, og viser tilstedev\xc3\xa6relse for \xc3\xa5 hevde norsk suverenitet.\n_START_SECTION_\nJegerkompaniet\n_START_PARAGRAPH_\nKompaniet vil best\xc3\xa5 av to jegertropper med jegerlag p\xc3\xa5 rundt ti soldater. Kompaniet skal v\xc3\xa6re fullt oppsatt fra 2021. Det blir et forholdsvis stort kompani med mellom 150-180 soldater._NEWLINE_Sammen med en kavaleribataljon p\xc3\xa5 Porsangmoen skal jegerkompaniet utgj\xc3\xb8re en krigsforebyggende terskel i Finnmark._NEWLINE_Fra september 2019 skal de nye soldater ha rekrutt- og fagutdanningen ved Garnisonen i Porsanger. Denne varer i fire m\xc3\xa5neder, f\xc3\xb8r 12 m\xc3\xa5neders tjeneste i avdelingen.'